CELEX: 32011D0091
Language: el
Date: 2011-02-10 00:00:00
Title: 2011/91/ΕΕ: Απόφαση της Επιτροπής, της 10ης Φεβρουαρίου 2011 , που επιτρέπει σε ένα εργαστήριο στη Δημοκρατία της Κορέας να πραγματοποιήσει τις ορολογικές δοκιμασίες για να ελέγξει την αποτελεσματικότητα των εμβολίων λύσσας [κοινοποιηθείσα υπό τον αριθμό Ε(2011) 656]  Κείμενο που παρουσιάζει ενδιαφέρον για τον ΕΟΧ

11.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/18
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Φεβρουαρίου 2011
   που επιτρέπει σε ένα εργαστήριο στη Δημοκρατία της Κορέας να πραγματοποιήσει τις ορολογικές δοκιμασίες για να ελέγξει την αποτελεσματικότητα των εμβολίων λύσσας
   [κοινοποιηθείσα υπό τον αριθμό Ε(2011) 656]
   (Κείμενο που παρουσιάζει ενδιαφέρον για τον ΕΟΧ)
   (2011/91/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2000/258/ΕΚ, το εργαστήριο της Agence nationale de sécurité sanitaire de l’alimentation, de l’environnement et du travail (ANSES) στο Νανσύ (προηγουμένως Agence française de sécurité sanitaire des aliments AFSSA) ορίζεται ως το ειδικό ινστιτούτο υπεύθυνο για τον καθορισμό των απαραίτητων κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων. Η εν λόγω απόφαση καθορίζει επίσης τα καθήκοντα του εργαστηρίου.
            
         
               (2)
            
            
               Συγκεκριμένα, το ANSES, Νανσύ, οφείλει να αξιολογεί τα εργαστήρια στα κράτη μέλη και σε τρίτες χώρες ώστε να αποφασίζει κατά πόσον θα εγκρίνει τα εργαστήρια για να διενεργούν ορολογικές δοκιμασίες για τον έλεγχο της αποτελεσματικότητας των αντιλυσσικών εμβολίων.
            
         
               (3)
            
            
               Η αρμόδια αρχή της Νότιας Κορέας έχει υποβάλει αίτηση για την έγκριση ενός εργαστηρίου εντός της συγκεκριμένης χώρας για να εκτελεί τις εν λόγω ορολογικές δοκιμασίες.
            
         
               (4)
            
            
               Το εργαστήριο ANSES, Νανσύ, πραγματοποίησε αξιολόγηση του εργαστηρίου και υπέβαλε στην Επιτροπή θετική έκθεση για την αξιολόγηση στις 6 Σεπτεμβρίου 2010.
            
         
               (5)
            
            
               Θα πρέπει επομένως να επιτραπεί στο εν λόγω εργαστήριο να διενεργεί ορολογικές δοκιμασίες για τον έλεγχο της αποτελεσματικότητας των αντιλυσσικών εμβολίων στα σκυλιά, τις γάτες και τα κουνάβια.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 3 παράγραφος 2 της απόφασης 2000/258/ΕΚ επιτρέπεται στο ακόλουθο εργαστήριο να διενεργεί ορολογικές δοκιμασίες για τον έλεγχο της αποτελεσματικότητας των αντιλυσσικών εμβολίων στα σκυλιά, τις γάτες και τα κουνάβια:
   
               «Komipharm International Co. LTD
            
         
               1236-6 Jeoungwang-dong
            
         
               420-450 Siheung-si, Gyeonggi-do
            
         
               South Korea».
            
         Άρθρο 2
   Η παρούσα απόφαση εφαρμόζεται από την 1η Μαρτίου 2011.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 10 Φεβρουαρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 79 της 30.3.2000, σ. 40.